title: Padomes Īstenošanas regula (ES) 2018/1931 (2018. gada 10. decembris), ar kuru īsteno 9. pantu Regulā (EK) Nr. 1183/2005, ar ko nosaka dažus īpašus ierobežojošus pasākumus, kas vērsti pret personām, kuras pārkāpj ieroču embargo attiecībā uz Kongo Demokrātisko Republiku

text:
                  11.12.2018

                  LV

                  Eiropas Savienības Oficiālais Vēstnesis

                  L 314/1

         PADOMES ĪSTENOŠANAS REGULA (ES) 2018/1931
         (2018. gada 10. decembris),
         ar kuru īsteno 9. pantu Regulā (EK) Nr. 1183/2005, ar ko nosaka dažus īpašus ierobežojošus pasākumus, kas vērsti pret personām, kuras pārkāpj ieroču embargo attiecībā uz Kongo Demokrātisko Republiku
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (EK) Nr. 1183/2005 (2005. gada 18. jūlijs), ar ko nosaka dažus īpašus ierobežojošus pasākumus, kas vērsti pret personām, kuras pārkāpj ieroču embargo attiecībā uz Kongo Demokrātisko Republiku (1), un jo īpaši tās 9. pantu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     2005. gada 18. jūlijā Padome pieņēma Regulu (EK) Nr. 1183/2005.

                     (2)

                     Pēc Regulas (EK) Nr. 1183/2005 2.b pantā izklāstīto autonomo ierobežojošo pasākumu pārskatīšanas būtu jāgroza pamatojuma raksti attiecībā uz astoņām personām, kas ir uzskaitītas Regulas (EK) Nr. 1183/2005 Ia pielikumā. Turklāt būtu jāatjaunina informācija par visām minētajā pielikumā iekļautajām personām.

                     (3)

                     Tāpēc būtu attiecīgi jāgroza Regulas (EK) Nr. 1183/2005 Ia pielikums,

               IR PIEŅĒMUSI ŠO REGULU.

            1. pants
            Regulas (EK) Nr. 1183/2005 Ia pielikumā doto sarakstu aizstāj ar šīs regulas pielikumā iekļauto sarakstu.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 10. decembrī

                  Padomes vārdā –

                  priekšsēdētāja

               F. MOGHERINI

            (1)  OV L 193, 23.7.2005., 1. lpp.

            PIELIKUMS

                     “Ia PIELIKUMS

                        2.b PANTĀ MINĒTO PERSONU, VIENĪBU UN STRUKTŪRU SARAKSTS

                     A.   Personas

                                 Vārds, uzvārds

                                 Identifikācijas informācija

                                 Iekļaušanas pamatojums

                                 Sarakstā iekļaušanas datums

                                 1.

                                    Ilunga Kampete

                                 jeb Gaston Hughes Ilunga Kampete; jeb Hugues Raston Ilunga Kampete.
                                 Dzimšanas datums: 24.11.1964.
                                 Dzimšanas vieta: Lubumbashi (KDR).
                                 Militārās ID apliecības numurs: 1-64-86-22311-29.
                                 Valstspiederība: KDR.
                                 Adrese: 69, avenue Nyangwile, Kinsuka Mimosas, Kinshasa/Ngaliema, KDR.

                                    Ilunga Kampete kā Republikas gvardes (GR) komandieris bija atbildīgs par GR nodaļu izvietošanu uz vietas un bija iesaistīts nesamērīga spēka lietošanā un vardarbīgā apspiešanā 2016. gada septembrī Kinšasā (Kinshasa). Šajā amatā Ilunga Kampete bija arī iesaistīts tādu darbību plānošanā, vadīšanā vai veikšanā, kas ir smagi cilvēktiesību pārkāpumi KDR.

                                 12.12.2016.

                                 2.

                                    Gabriel Amisi Kumba

                                 jeb Gabriel Amisi Nkumba; “Tango Fort”; “Tango Four”.
                                 Dzimšanas datums: 28.5.1964.
                                 Dzimšanas vieta: Malela (KDR).
                                 Militārās ID apliecības numurs:
                                 1-64-87-77512-30. Valstspiederība: KDR.
                                 Adrese: 22, avenue Mbenseke, Ma Campagne, Kinshasa/Ngaliema, KDR.

                                 Bijušais Kongo armijas (FARDC) 1. aizsardzības zonas komandieris, kura spēki piedalījās nesamērīga spēka lietošanā un vardarbīgā apspiešanā 2016. gada septembrī Kinšasā. Šajā amatā Gabriel Amisi Kumba bija arī iesaistīts tādu darbību plānošanā, vadīšanā vai veikšanā, kas ir smagi cilvēktiesību pārkāpumi KDR.
                                 2018. gada jūlijā Gabriel Amisi Kumba tika iecelts par Kongo Bruņoto spēku (FARDC) štāba priekšnieka vietnieku un bija atbildīgs par operatīvām darbībām un izlūkošanu.

                                 12.12.2016.

                                 3.

                                    Ferdinand Ilunga Luyoyo

                                 Dzimšanas datums: 8.3.1973.
                                 Dzimšanas vieta: Lubumbashi (KDR).
                                 Pases Nr.: OB0260335
                                 (derīga no 15.4.2011. līdz 14.4.2016.).
                                 Valstspiederība: KDR.
                                 Adrese: 2, avenue des Orangers, Kinshasa/Gombe, KDR.

                                 Kā Kongo valsts policijas (PNC) nemieru novēršanas vienības Légion Nationale d'Intervention komandieris Ferdinand Ilunga Luyoyo bija atbildīgs par nesamērīgu spēka lietošanu un vardarbīgu apspiešanu 2016. gada septembrī Kinšasā. Šajā amatā Ferdinand Ilunga Luyoyo bija arī iesaistīts tādu darbību plānošanā, vadīšanā vai veikšanā, kas ir smagi cilvēktiesību pārkāpumi KDR.
                                 2017. gada jūlijā Ferdinand Ilunga Luyoyo tika iecelts par tās PNC vienības komandieri, kura ir atbildīga par iestāžu un augsta ranga ierēdņu aizsardzību.

                                 12.12.2016.

                                 4.

                                    Celestin Kanyama

                                 jeb Kanyama Tshisiku Celestin; Kanyama Celestin Cishiku Antoine; Kanyama Cishiku Bilolo Célestin;

                                    Esprit de mort.
                                 Dzimšanas datums: 4.10.1960.
                                 Dzimšanas vieta: Kananga (KDR).
                                 Valstspiederība: KDR.
                                 Pases Nr.: OB0637580
                                 (derīga no 20.5.2014. līdz 19.5.2019.).
                                 Viņam bija piešķirta Šengenas vīza Nr. 011518403; izdota 2.7.2016.
                                 Adrese: 56, avenue Usika, Kinshasa/Gombe, KDR.

                                 Kā Kongo Valsts policijas komisārs (PNC) Celestin Kanyama bija atbildīgs par nesamērīgu spēka lietošanu un vardarbīgu apspiešanu 2016. gada septembrī Kinšasā. Šajā amatā Celestin Kanyama bija arī iesaistīts tādu darbību plānošanā, vadīšanā vai veikšanā, kas ir smagi cilvēktiesību pārkāpumi KDR.
                                 2017. gada jūlijā Celestin Kanyama tika iecelts par Valsts policijas mācību skolu ģenerāldirektoru.

                                 12.12.2016.

                                 5.

                                    John Numbi

                                 jeb John Numbi Banza Tambo; John Numbi Banza Ntambo; Tambo Numbi.
                                 Dzimšanas datums: 16.8.1962.
                                 Dzimšanas vieta: Jadotville-Likasi-Kolwezi (KDR).
                                 Valstspiederība: KDR.
                                 Adrese: 5, avenue Oranger, Kinshasa/Gombe, KDR.

                                 Bijušais Kongo Valsts policijas (PNC) ģenerālinspektors John Numbi bija īpaši iesaistīts vardarbīgas iebiedēšanas kampaņā saistībā ar 2016. gada marta gubernatora vēlēšanām četrās provincēs, kas agrāk veidoja vienu Katangas provinci, un viņš ir atbildīgs par to, ka tika kavēts vienprātīgs un mierīgs risinājums vēlēšanu rīkošanai KDR. 2018. gada jūlijā John Numbi tika iecelts par Kongo Bruņoto spēku (FARDC) ģenerālinspektoru.

                                 12.12.2016.

                                 6.

                                    Roger Kibelisa

                                 jeb Roger Kibelisa Ngambaswi

                                 Dzimšanas datums: 9.9.1959.
                                 Dzimšanas vieta: Fayala (KDR).
                                 Valstspiederība: KDR.
                                 Adrese: 24, avenue Photopao, Kinshasa/Mont Ngafula, KDR.

                                 Kā Valsts izlūkošanas dienesta (ANR) iekšējo lietu direktors Roger Kibelisa ir iesaistīts iebiedēšanas kampaņā, ko ANR ierēdņi izvērš pret opozīcijas dalībniekiem, tostarp veicot patvaļīgus arestus un aizturēšanas. Roger Kibelisa tādēļ ir grāvis tiesiskumu un kavējis panākt vienprātīgu un mierīgu risinājumu virzībā uz vēlēšanām KDR.

                                 12.12.2016.

                                 7.

                                    Delphin Kaimbi

                                 jeb Delphin Kahimbi Kasagwe; Delphin Kayimbi Demba Kasangwe; Delphin Kahimbi Kasangwe; Delphin Kahimbi Demba Kasangwe; Delphin Kasagwe Kahimbi.
                                 Dzimšanas datums: 15.1.1969. (vai arī 15.7.1969.).
                                 Dzimšanas vieta: Kiniezire/Goma (KDR).
                                 Valstspiederība: KDR.
                                 Diplomātiskā pase Nr.: DB0006669 (derīga no 13.11.2013. līdz 12.11.2018.).
                                 Adrese: 1, 14eme rue, Quartier Industriel, Linete, Kinshasa, KDR.

                                 Bijušais vadītājs Militārās izlūkošanas struktūrai (bijusī DEMIAP), kas veido daļu no Valsts operāciju centra, komandas un kontroles struktūras, kura ir atbildīga par patvaļīgiem arestiem un vardarbīgu apspiešanu Kinšasā 2016. gada septembrī, un viņš ir atbildīgs par spēkiem, kuri piedalījās iebiedēšanā un patvaļīgu arestu veikšanā, kas kavē panākt vienprātīgu un mierīgu risinājumu vēlēšanu rīkošanai KDR. 2018. gada jūlijā Delphin Kaimbi tika iecelts par FARDC Ģenerālštāba priekšnieka asistentu, kas ir atbildīgas par izlūkošanu.

                                 12.12.2016.

                                 8.

                                    Evariste Boshab, bijušais premjerministra vietnieks un iekšlietu un drošības ministrs

                                 jeb Evariste Boshab Mabub Ma Bileng

                                 Dzimšanas datums: 12.1.1956.
                                 Dzimšanas vieta: Tete Kalamba (KDR).
                                 Valstspiederība: KDR.
                                 Diplomātiskās pases numurs: DP0000003 (derīga 21.12.2015. – termiņš beidzas: 20.12.2020.).
                                 Šengenas vīzas derīguma termiņš beidzies 5.1.2017.
                                 Adrese: 3, avenue du Rail, Kinshasa/Gombe, KDR.

                                 Pildot premjerministra vietnieka un iekšlietu un drošības ministra pienākumus no 2014. gada decembra līdz 2016. gada decembrim, Evariste Boshab bija oficiāli atbildīgs par policijas un drošības dienestu darbu un provinču gubernatoru darba koordinēšanu. Šajā amatā viņš bija atbildīgs par aktīvistu un opozīcijas pārstāvju arestiem, kā arī par nesamērīgu spēka pielietošanu, tostarp laikposmā no 2016. gada septembra līdz 2016. gada decembrim, atbildot uz demonstrācijām Kinšasā, kā rezultātā drošības dienesti nogalināja vai ievainoja lielu skaitu civiliedzīvotāju. Tādējādi Evariste Boshab bija iesaistīts tādu darbību plānošanā, vadīšanā vai izdarīšanā KDR, kuras ir smagi cilvēktiesību pārkāpumi.

                                 29.5.2017.

                                 9.

                                    Alex Kande Mupompa, bijušais Kasai Central provinces gubernators

                                 jeb Alexandre Kande Mupomba; Kande-Mupompa.
                                 Dzimšanas datums: 23.9.1950.
                                 Dzimšanas vieta: Kananga (KDR).
                                 Valstspiederība: KDR un Beļģijas valstspiederība.
                                 KDR pases numurs: OP0024910 (derīga: 21.3.2016. – termiņš beidzas: 20.3.2021.).
                                 Adreses:

                                    Messidorlaan 217/25, 1180 Uccle, Beļģija

                                    1, avenue Bumba, Kinshasa/Ngaliema, KDR.

                                 Kā Kasai Central provinces gubernators līdz 2017. gada oktobrim Alex Kande Mupompa ir bijis atbildīgs par nesamērīgo spēka pielietošanu, vardarbīgajām represijām un ārpustiesas slepkavībām, ko no 2016. gada augusta Kasai Central izdarījuši drošības spēki un PNC, tostarp par nogalināšanas gadījumiem Dibaya teritorijā 2017. gada februārī.
                                 Tādējādi Alex Kande Mupompa bija iesaistīts tādu darbību plānošanā, vadīšanā vai izdarīšanā KDR, kuras ir smagi cilvēktiesību pārkāpumi.

                                 29.5.2017.

                                 10.

                                    Jean-Claude Kazembe Musonda, bijušais Haut-Katanga provinces gubernators

                                 Dzimšanas datums: 17.5.1963.
                                 Dzimšanas vieta: Kashobwe (KDR).
                                 Valstspiederība: KDR.
                                 Adrese: 7891, avenue Lubembe, Quartier Lido, Lubumbashi, Haut-Katanga, KDR.

                                 Kā Haut Katanga provinces gubernators līdz 2017. gada aprīlim Jean-Claude Kazembe Musonda bija atbildīgs par nesamērīgu spēka pielietošanu un vardarbīgajām represijām, ko Haut Katanga provincē pastrādāja drošības spēki un PNC, tostarp laikposmā no 2016. gada 15. līdz 31. decembrim, kad, reaģējot uz protestiem Lubumbashi, drošības dienestu, tostarp PNC aģentu pielietoto nāvējošā spēka rezultātā tika nogalināti 12 civiliedzīvotāji un 64 tika ievainoti.
                                 Tādējādi Jean-Claude Kazembe Musonda bija iesaistīts tādu darbību plānošanā, vadīšanā vai izdarīšanā KDR, kuras ir smagi cilvēktiesību pārkāpumi.

                                 29.5.2017.

                                 11.

                                    Lambert Mende, saziņas un plašsaziņas līdzekļu ministrs un valdības runaspersona

                                 jeb Lambert Mende Omalanga

                                 Dzimšanas datums: 11.2.1953.
                                 Dzimšanas vieta: Okolo (KDR).
                                 Diplomātiskās pases numurs: DB0001939 (izdota: 4.5.2017. -termiņš beidzas: 3.5.2022.).
                                 Valstspiederība: KDR.
                                 Adrese: 20, avenue Kalongo, Kinshasa/Ngaliema, KDR.

                                 Kā saziņas un plašsaziņas līdzekļu ministrs kopš 2008. gada Lambert Mende ir atbildīgs par represīvo plašsaziņas līdzekļu politiku, kura pārkāpj tiesības uz vārda un informācijas brīvību un apdraud uz vienprātību balstītu, mierīgu risinājumu virzībā uz vēlēšanām KDR. 2016. gada 12. novembrī viņš pieņēma dekrētu, ar ko tiek ierobežotas ārvalstu plašsaziņas līdzekļu iespējas veikt apraidi KDR.
                                 Pārkāpjot politisko vienošanos, kas 2016. gada 31. decembrī tika panākta starp prezidenta vairākuma un opozīcijas partijām, 2018. gada oktobrī apraidi nevarēja atsākt vairāki plašsaziņas līdzekļi.
                                 Tādējādi kā saziņas un plašsaziņas līdzekļu ministrs Lambert Mende ir atbildīgs par to, ka, tostarp ar represīvām darbībām, tiek kavēta uz vienprātību balstīta, mierīga risinājuma panākšana virzībā uz vēlēšanām KDR.

                                 29.5.2017.

                                 12.

                                 Brigādes ģenerālis Eric Ruhorimbere, 21. militārā reģiona (Mbuji-Mayi) komandiera vietnieks

                                 jeb Eric Ruhorimbere Ruhanga; Tango Two; Tango Deux.
                                 Dzimšanas datums: 16.7.1969.
                                 Dzimšanas vieta: Minembwe (KDR).
                                 Militārās ID apliecības numurs: 1-69-09-51400-64.
                                 Valstspiederība: KDR.
                                 KDR pases numurs: OB0814241.
                                 Adrese: Mbujimayi, Kasai Province, KDR.

                                 Būdams 21. militārā reģiona komandiera vietnieks no 2014. gada septembra līdz 2018. gada jūlijam, Eric Ruhorimbere bija atbildīgs par FARDC spēku īstenoto nesamērīga spēka pielietošanu un ārpustiesas slepkavībām, kas jo īpaši tika vērstas pret Nsapu kaujiniekiem un sievietēm un bērniem.
                                 Tādējādi Eric Ruhorimbere bija iesaistīts tādu darbību plānošanā, vadīšanā vai izdarīšanā KDR, kuras ir smagi cilvēktiesību pārkāpumi. 2018. gada jūlijā Eric Ruhorimbere tika iecelts par Nord Equateur operatīvā sektora komandieri.

                                 29.5.2017.

                                 13.

                                    Ramazani Shadari, bijušais premjerministra vietnieks un iekšlietu un drošības ministrs

                                 jeb Emmanuel Ramazani Shadari Mulanda; Shadary.
                                 Dzimšanas datums: 29.11.1960.
                                 Dzimšanas vieta: Kasongo (KDR).
                                 Valstspiederība: KDR.
                                 Adrese: 28, avenue Ntela, Mont Ngafula, Kinshasa, KDR.

                                 Kā premjerministra vietnieks un iekšlietu un drošības ministrs līdz 2018. gada februārim Ramazani Shadari bija oficiāli atbildīgs par policijas un drošības dienestiem un par provinču gubernatoru darba koordinēšanu. Būdams šajā amatā, viņš bija atbildīgs par aktīvistu un opozīcijas pārstāvju arestiem, kā arī par nesamērīgu spēka pielietošanu, piemēram, vardarbīgo vēršanos pret Bundu Dia Kongo (BDK) kustības dalībniekiem Kongo Central provincē, 2017. gada janvārī un februārī represijām Kinšasā un nesamērīga spēka pielietošanu un vardarbīgajām represijām Kasai provincēs.
                                 Tādējādi, pildot amata pienākumus, Ramazani Shadari bija iesaistīts tādu darbību plānošanā, vadīšanā vai izdarīšanā KDR, kuras ir smagi cilvēktiesību pārkāpumi.
                                 2018. gada februārī Ramazani Shadari tika iecelts par partijas Parti du peuple pour la reconstruction et le développement (PPRD) pastāvīgo sekretāru.

                                 29.5.2017.

                                 14.

                                    Kalev Mutondo, valsts izlūkošanas dienesta (ANR) vadītājs (oficiāli galvenais pārvaldnieks)

                                 jeb Kalev Katanga Mutondo, Kalev Motono, Kalev Mutundo, Kalev Mutoid, Kalev Mutombo, Kalev Mutond, Kalev Mutondo Katanga, Kalev Mutund.
                                 Dzimšanas datums: 3.3.1957.
                                 Valstspiederība: KDR.
                                 Pases numurs: DB0004470 izdota: 8.6.2012. – termiņš beidzas: 7.6.2017.).
                                 Adrese: 24, avenue Ma Campagne, Kinshasa, KDR.

                                 Kā ilglaicīgs valsts izlūkošanas dienesta (ANR) vadītājs Kalev Mutondo ir iesaistīts patvaļīgajos opozīcijas pārstāvju, pilsoniskās sabiedrības aktīvistu un citu personu arestos, aizturēšanā un nežēlīgas izturēšanās gadījumos un ir atbildīgs par tiem. Tādējādi viņš ir grāvis tiesiskumu un kavējis uz konsensu balstīta mierīga risinājuma panākšanu virzībā uz vēlēšanām KDR, kā arī plānojis vai vadījis tādas darbības KDR, kuras ir smagi cilvēktiesību pārkāpumi.

                                 29.5.2017.

                           B.   Vienības
                     […]

               ”.


title: Komisijas Īstenošanas regula (ES) 2019/8 (2019. gada 3. janvāris) par atļauju metionīna hidroksianalogu un tā kalcija sāli izmantot par barības piedevu visu sugu dzīvniekiem (Dokuments attiecas uz EEZ.)

text:
                  4.1.2019

                  LV

                  Eiropas Savienības Oficiālais Vēstnesis

                  L 2/6

         KOMISIJAS ĪSTENOŠANAS REGULA (ES) 2019/8
         (2019. gada 3. janvāris)
         par atļauju metionīna hidroksianalogu un tā kalcija sāli izmantot par barības piedevu visu sugu dzīvniekiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā vajadzīga atļauja.

                     (2)

                     Saskaņā ar Regulas (EK) Nr. 1831/2003 7. pantu tika iesniegts pieteikums uz atļauju metionīna hidroksianalogu un tā kalcija sāli izmantot par barības piedevu visu sugu dzīvniekiem. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                     (3)

                     Pieteikums attiecas uz atļauju metionīna hidroksianalogu un tā kalcija sāli izmantot par barības piedevu visu sugu dzīvniekiem, to klasificējot piedevu kategorijā “uzturfizioloģiskās piedevas”.

                     (4)

                     Eiropas Pārtikas nekaitīguma iestāde (“Iestāde”) 2018. gada 20. februāra atzinumā (2) secināja, ka, ievērojot piedāvātos lietošanas nosacījumus, metionīna hidroksianalogam un tā kalcija sālim nav nelabvēlīgas ietekmes nedz uz dzīvnieku vai cilvēka veselību, nedz vidi.

                     (5)

                     Iestāde arī secināja, ka piedeva ir iedarbīgs metionīna avots visu sugu dzīvniekiem un ka, pat tad, ja spureklī piedeva noārdās mazākā mērā nekā DL-metionīns, piedeva pret noārdīšanos spureklī būtu jāaizsargā.

                     (6)

                     Iestāde uzskata, ka attiecībā uz uzraudzību pēc laišanas tirgū nekādas īpašas prasības nav vajadzīgas. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

                     (7)

                     Šīs piedevas novērtējums liecina, ka Regulas (EK) Nr. 1831/2003 5. pantā paredzētie nosacījumi atļaujas piešķiršanai ir izpildīti. Tādēļ šo piedevu būtu jāļauj izmantot, kā norādīts šīs regulas pielikumā.

                     (8)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Atļaujas piešķiršana
            Pielikumā specificēto vielu, kas pieder pie piedevu kategorijas “uzturfizioloģiskās piedevas” un funkcionālās grupas “aminoskābes, to sāļi un analogi”, ir atļauts lietot par dzīvnieku barības piedevu, ievērojot minētajā pielikumā noteiktos nosacījumus.

            2. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 3. janvārī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 268, 18.10.2003., 29. lpp.

            (2)  EFSA Journal 2018; 16(3):5198.

            PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        mg uz kg kompleksās barības ar mitruma saturu 12 %

                           Kategorija: uzturfizioloģiskās piedevas. Funkcionālā grupa: aminoskābes, to sāļi un analogi

                        3c310

                        —

                        Metionīna un tā kalcija sāls hidroksianalogi

                           Piedevas sastāvs

                        Metionīna hidroksianaloga un metionīna hidroksianaloga kalcija sāls preparāts, kas satur vismaz 88 % metionīna hidroksianaloga un vismaz 8 % kalcija.

                           Aktīvo vielu raksturojums

                        Metionīna hidroksianalogs

                                       IUPAC nosaukums: 2-hidroksi-4-(metiltio)butānskābe

                                       CAS numurs: 583-91-5
                                    Ķīmiskā formula: C5H10O3S
                                    Metionīna hidroksianaloga kalcija sāls

                                       IUPAC nosaukums: 2-hidroksi-4-(metiltio)butānskābe, kalcija sāls

                                       CAS numurs: 4857-44-7
                                    Ķīmiskā formula: (C5H9O3S)2Ca

                           Analītiskā metode
                            (1)

                        Metionīna hidroksianaloga satura noteikšana piedevā:

                                    —

                                    titrimetrija, potenciometriskā titrēšana, kas seko oksidēšanās reducēšanās reakcijai.

                              Metionīna hidroksianaloga daudzuma noteikšana premiksos, kombinētajā lopbarībā un barības sastāvdaļās:

                                    —

                                    augsti efektīvā šķidruma hromatogrāfija un fotometriskā detektēšana (HPLC-UV).

                              Kopējā kalcija noteikšana piedevā:

                                    —

                                    atomabsorbcijas spektrometrija, (AAS), EN ISO 6869 vai

                                    —

                                    induktīvi saistītas plazmas atomemisijas spektrometrija, (ICP-AES), EN 15510, vai

                                    —

                                    induktīvi saistītas plazmas atomemisijas spektrometrija pēc augstspiediena mineralizācijas, (ICP-AES), EN 15621.

                        Visu sugu dzīvnieki

                        —

                        —

                        —

                                    1.

                                    Barības apritē iesaistītie uzņēmēji noteic tādas darbības procedūras un organizatoriskos pasākumus, kas piedevas un premiksu lietotājiem jāveic, lai novērstu iespējamos riskus, ko rada piedevu un premiksu lietošana, īpaši ņemot vērā faktu, ka tie kairina ādu un acis. Ja ar šādām procedūrām un pasākumiem šos riskus novērst vai līdz minimumam samazināt nav iespējams, tad piedevu un premiksus lieto, izmantojot individuālos aizsarglīdzekļus, tostarp aizsargbrilles un cimdus.

                                    2.

                                    Piedevas un premiksa lietošanas norādījumos norāda glabāšanas apstākļus un noturību pret termisku apstrādi.

                                    3.

                                    Norāde piedevas un premiksa etiķetē: metionīna hidroksianaloga saturs.

                                    4.

                                    Piedevu saturošu barības sastāvdaļu un piedevu saturošu barības maisījumu etiķetē norāda šādu informāciju par piedevu:

                                                —

                                                piedevas nosaukums,

                                                —

                                                pievienotā metionīna hidroksianaloga daudzums.

                        2029. gada 24. janvāris

               (1)  Sīkāka informācija par analītiskajām metodēm ir pieejama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas regula (ES) 2019/10 (2019. gada 3. janvāris) par atļauju illītmontmorilonīta-kaolinīta dabiska maisījuma preparātu lietot par barības piedevu visu sugu dzīvniekiem (Dokuments attiecas uz EEZ.)

text:
                  4.1.2019

                  LV

                  Eiropas Savienības Oficiālais Vēstnesis

                  L 2/13

         KOMISIJAS ĪSTENOŠANAS REGULA (ES) 2019/10
         (2019. gada 3. janvāris)
         par atļauju illītmontmorilonīta-kaolinīta dabiska maisījuma preparātu lietot par barības piedevu visu sugu dzīvniekiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.

                     (2)

                     Saskaņā ar Regulas (EK) Nr. 1831/2003 7. pantu tika iesniegts pieteikums uz atļauju lietot illītmontmorilonīta-kaolinīta dabiska maisījuma preparātu. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                     (3)

                     Atļaujas pieteikums attiecas uz illītmontmorilonīta-kaolinīta dabiska maisījuma preparātu, lai to lietotu par barības piedevu visu sugu dzīvniekiem un klasificētu piedevu kategorijā “tehnoloģiskās piedevas”.

                     (4)

                     Eiropas Pārtikas nekaitīguma iestāde (“Iestāde”) 2015. gada 1. decembra (2), 2017. gada 5. jūlija (3) un 2018. gada 5. jūlija (4) atzinumā secināja, ka ar piedāvātajiem lietošanas nosacījumiem illītmontmorilonīta-kaolinīta dabiska maisījuma preparāts kaitīgi neietekmē nedz dzīvnieku vai cilvēka veselību, nedz vidi. Iestāde turklāt secināja, ka preparāts ir iedarbīga saistviela un pretsalipes viela. Iestāde uzskata, ka attiecībā uz uzraudzību pēc laišanas tirgū nekādas īpašas prasības nav vajadzīgas. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

                     (5)

                     Illītmontmorilonīta-kaolinīta dabiska maisījuma preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minēto preparātu būtu jāatļauj lietot, kā norādīts šīs regulas pielikumā.

                     (6)

                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Pielikumā specificēto preparātu, kas pieder pie piedevu kategorijas “tehnoloģiskās piedevas” un funkcionālās grupas “saistvielas” un “pretsalipes vielas”, ar minētajā pielikumā noteiktajiem nosacījumiem ir atļauts izmantot par dzīvnieku barības piedevu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 3. janvārī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 268, 18.10.2003., 29. lpp.

            (2)  EFSA Journal 2016; 14(1):4342.

            (3)  EFSA Journal 2017; 15(7):4940.

            (4)  EFSA Journal 2018; 16(7):5387.

            PIELIKUMS

                        Piedevas identifikācijas numurs

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        mg piedevas uz kg kompleksās barības ar mitruma saturu 12 %

                           Tehnoloģiskās piedevas: saistvielas

                        1g599

                        Illītmontmorilonīta-kaolinīts

                           Piedevas sastāvs

                        Illītmontmorilonīta-kaolinīta dabiska maisījuma preparāts ar šādu minimālo saturu:

                                    —

                                    40 % illīta

                                    —

                                    10 % montmorilonīta

                                    —

                                    8 % kaolinīta

                           Aktīvās vielas raksturojums

                        Illīts:

                                       CAS numurs: 106958-53-6

                                    K(Al,Fe)2AlSi3O10(OH)2· · H2O

                              montmorilonīts:

                                       CAS numurs: 1318-93-0

                                    Nax[(Al2-xMgx)Si4O10) (OH)2]

                              kaolinīts:

                                       CAS numurs: 1318-74-7

                                    Al2(OH)4(SiO5)

                              dzelzs (strukturāla) 10 % (vidēji)
                        nesatur azbestu

                           Analītiskā metode
                            (1)

                        Barības piedevas raksturojums:

                                    —

                                    rentgenstaru difrakcija (XRD) un

                                    —

                                    rentgenfluorescence (XRF).

                        Gaļas cāļi un mazāk izplatītu sugu gaļas mājputni
                        Gaļas liellopi un mazāk izplatīti atgremotāji, ko audzē nobarošanai.
                        Nobarojamās cūkas un atšķirti sivēni

                        —

                        5 000

                        50 000

                                    1.

                                    Piedevas un premiksu lietošanas norādījumos norāda glabāšanas apstākļus un noturību pret termisku apstrādi.

                                    2.

                                    Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, kas izriet no to lietošanas. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tostarp elpceļu aizsarglīdzekļus.

                                    3.

                                    Uz piedevas un to saturošu premiksu marķējuma ir šāda norāde: “Piedeva illītmontmorilonīta-kaolinīts ir bagāta ar (inerto) dzelzi”.

                                    4.

                                    Illītmontmorilonīta-kaolinīta dažādu lietojumu kopējais daudzums kompleksajā barībā nepārsniedz attiecīgajai dzīvnieku sugai vai kategorijai maksimālo pieļaujamo daudzumu.

                                    5.

                                    Lietošanas pamācībā norāda:

                                                —

                                                “Nepieļaut orālu lietošanu vienlaicīgi ar makrolīdiem”.

                        2029 gada 24. janvāris

                        Visas pārējās dzīvnieku sugas un kategorijas

                        —

                        5 000

                        20 000

                           Tehnoloģiskās piedevas: pretsalipes vielas

                        1g599

                        Illītmontmorilonīta-kaolinīts

                           Piedevas sastāvs

                        Illītmontmorilonīta-kaolinīta dabiska maisījuma preparāts ar šādu minimālo saturu:

                                    —

                                    40 % illīta

                                    —

                                    10 % montmorilonīta

                                    —

                                    8 % kaolinīta

                           Aktīvās vielas raksturojums

                        Illīts:

                                       CAS numurs: 106958-53-6

                                    K(Al,Fe)2AlSi3O10(OH)2· · H2O

                              montmorilonīts:

                                       CAS numurs: 1318-93-0

                                    Nax[(Al2-xMgx)Si4O10) (OH)2]

                              kaolinīts:

                                       CAS numurs: 1318-74-7

                                    Al2(OH)4(SiO5)

                              dzelzs (strukturāla) 10 % (vidēji)
                        nesatur azbestu

                           Analītiskā metode
                            (1)

                        Barības piedevas raksturojums:

                                    —

                                    rengenstaru difrakcija (XRD) un

                                    —

                                    rentgenfluorescence (XRF).

                        Gaļas cāļi un mazāk izplatītu sugu gaļas mājputni
                        Gaļas liellopi un mazāk izplatīti atgremotāji, ko audzē nobarošanai.
                        Nobarojamās cūkas un atšķirti sivēni

                        —

                        5 000

                        50 000

                                    1.

                                    Piedevas un premiksu lietošanas norādījumos norāda glabāšanas apstākļus un noturību pret termisku apstrādi.

                                    2.

                                    Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, kas izriet no to lietošanas. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tostarp elpceļu aizsarglīdzekļus.

                                    3.

                                    Uz piedevas un to saturošu premiksu marķējuma ir šāda norāde: “Piedeva illītmontmorilonīta-kaolinīts ir bagāta ar (inerto) dzelzi”.

                                    4.

                                    Illītmontmorilonīta-kaolinīta dažādu lietojumu kopējais daudzums kompleksajā barībā nepārsniedz attiecīgajai dzīvnieku sugai vai kategorijai maksimālo pieļaujamo daudzumu.

                                    5.

                                    Lietošanas pamācībā norāda:

                                                —

                                                “Nepieļaut orālu lietošanu vienlaicīgi ar makrolīdiem”.

                        2029. gada 24. janvāris

                        Visas pārējās dzīvnieku sugas un kategorijas

                        —

                        5 000

                        20 000

               (1)  Sīkāka informācija par analītiskajām metodēm ir pieejama references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas regula (ES) 2019/11 (2019. gada 3. janvāris), ar ko Enterococcus faecium NCIMB 10415 preparātu atļauj lietot par barības piedevu sivēnmātēm, zīdāmiem sivēniem, atšķirtiem sivēniem un nobarojamām cūkām un ar ko groza Regulu (EK) Nr. 252/2006, Regulu (EK) Nr. 943/2005 un Regulu (EK) Nr. 1200/2005 (atļaujas turētājs DSM Nutritional products Ltd, ko pārstāv DSM Nutritional Products Sp. z o.o.) (Dokuments attiecas uz EEZ.)

text:
                  4.1.2019

                  LV

                  Eiropas Savienības Oficiālais Vēstnesis

                  L 2/17

         KOMISIJAS ĪSTENOŠANAS REGULA (ES) 2019/11
         (2019. gada 3. janvāris),
         ar ko Enterococcus faecium NCIMB 10415 preparātu atļauj lietot par barības piedevu sivēnmātēm, zīdāmiem sivēniem, atšķirtiem sivēniem un nobarojamām cūkām un ar ko groza Regulu (EK) Nr. 252/2006, Regulu (EK) Nr. 943/2005 un Regulu (EK) Nr. 1200/2005 (atļaujas turētājs DSM Nutritional products Ltd, ko pārstāv DSM Nutritional Products Sp. z o.o.)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka piedevas, kuru lietošana atļauta saskaņā ar Padomes Direktīvu 70/524/EEK (2), jāizvērtē atkārtoti.

                     (2)

                     Saskaņā ar Direktīvu 70/524/EEK Enterococcus faecium NCIMB 10415 preparātu bez termiņa ierobežojuma ar Komisijas Regulu (EK) Nr. 252/2006 (3) atļāva lietot kā barības piedevu sivēniem, ar Komisijas Regulu (EK) Nr. 943/2005 (4) – nobarojamām cūkām un ar Komisijas Regulu (EK) Nr. 1200/2005 (5) – sivēnmātēm. Pēc tam saskaņā ar Regulas (EK) Nr. 1831/2003 10. panta 1. punktu minēto preparātu kā esošu barības līdzekli iekļāva Lopbarības piedevu reģistrā.

                     (3)

                     Saskaņā ar Regulas (EK) Nr. 1831/2003 10. panta 2. punktu saistībā ar minētās regulas 7. pantu tika iesniegts pieteikums atkārtoti novērtēt Enterococcus faecium NCIMB 10415 preparātu kā barības piedevu sivēnmātēm, atšķirtiem sivēniem, zīdāmiem sivēniem un nobarojamām cūkām. Pieteikuma iesniedzējs lūdza minēto piedevu klasificēt piedevu kategorijā “zootehniskās piedevas”. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                     (4)

                     Eiropas Pārtikas nekaitīguma iestāde (“Iestāde”) 2015. gada 17. jūnija (6) un 2018. gada 21. februāra (7) atzinumos secināja, ka ar piedāvātajiem lietošanas nosacījumiem Enterococcus faecium NCIMB 10415 preparāts nelabvēlīgi neietekmē dzīvnieku veselību, cilvēka veselību vai vidi. Iestāde uzskatīja, ka piedeva var uzlabot zīdāmu sivēnu, atšķirtu sivēnu, nobarojamu cūku un sivēnmāšu produktivitātes rādītājus. Iestāde neuzskata, ka jāparedz īpaša prasība veikt uzraudzību pēc pārdošanas. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

                     (5)

                        Enterococcus faecium NCIMB 10415 preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šo preparātu būtu jāļauj lietot atbilstīgi šīs regulas pielikumam.

                     (6)

                     Tādēļ Regula (EK) Nr. 252/2006, Regula (EK) Nr. 943/2005 un Regula (EK) Nr. 1200/2005 būtu attiecīgi jāgroza.

                     (7)

                     Nekaitīguma apsvērumi neprasa atļaujas nosacījumu grozījumus piemērot nekavējoties, tāpēc ir lietderīgi noteikt pārejas periodu, lai ieinteresētās personas varētu sagatavoties no atļaujas izrietošo jauno prasību izpildei.

                     (8)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Atļauja
            Pielikumā norādīto preparātu, kas iekļauts piedevu kategorijā “zootehniskās piedevas” un funkcionālajā grupā “zarnu floras stabilizatori”, ir atļauts lietot par piedevu dzīvnieku ēdināšanā saskaņā ar minētajā pielikumā izklāstītajiem nosacījumiem.

            2. pants
            Grozījumi Regulā (EK) Nr. 252/2006
            Regulu (EK) Nr. 252/2006 groza šādi:

                        1)

                        regulas 1. pantu svītro;

                        2)

                        regulas I pielikumu svītro.

            3. pants
            Grozījumi Regulā (EK) Nr. 943/2005
            Regulu (EK) Nr. 943/2005 groza šādi:

                        1)

                        regulas 1. pantu svītro;

                        2)

                        regulas I pielikumu svītro.

            4. pants
            Grozījumi Regulā (EK) Nr. 1200/2005
            Regulas (EK) Nr. 1200/2005 II pielikumā ierakstu E 1705 par Enterococcus faecium NCIMB 10415 svītro.

            5. pants
            Pārejas pasākumi
            Tādu pielikumā specificēto preparātu un šo preparātu saturošo barību, kuri ražoti un marķēti pirms 2019. gada 24. jūlija, saskaņā ar noteikumiem, kas bija piemērojami pirms 2019. gada 24. janvāra, arī turpmāk drīkst laist tirgū un izmantot, līdz beidzas esošie krājumi.

            6. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 3. janvārī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 268, 18.10.2003., 29. lpp.

            (2)  Padomes 1970. gada 23. novembra Direktīva 70/524/EEK par barības piedevām (OV L 270, 14.12.1970., 1. lpp.).

            (3)  Komisijas 2006. gada 14. februāra Regula (EK) Nr. 252/2006 par pastāvīgām atļaujām izmantot dažas barības piedevas un pagaidu atļaujām dažiem jau atļautu barības piedevu jauniem lietojumiem (OV L 44, 15.2.2006., 3. lpp.).

            (4)  Komisijas 2005. gada 21. jūnija Regula (EK) Nr. 943/2005 par dažu piedevu pastāvīgu atļaušanu barībā (OV L 159, 22.6.2005., 6. lpp.).

            (5)  Komisijas 2005. gada 26. jūlija Regula (EK) Nr. 1200/2005 par pastāvīgu atļauju izmantot konkrētas piedevas dzīvnieku barībā un pagaidu atļauju tādas piedevas jaunam izmantojumam, kuru jau ir atļauts izmantot dzīvnieku barībā (OV L 195, 27.7.2005., 6. lpp.).

            (6)  EFSA Journal 2015; 13(7):4158.

            (7)  EFSA Journal 2018; 16(3):5201.

            PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        KVV uz kg kompleksās barības ar mitruma saturu 12 %

                           Kategorija “zootehniskās piedevas”. Funkcionālā grupa: zarnu floras stabilizatori

                        4b1705

                           DSM Nutritional products Ltd, ko pārstāv DSM Nutritional Products Sp.z o.o.

                           Enterococcus faecium

                        NCIMB 10415

                           Piedevas sastāvs

                        Enterococcus faecium
                        NCIMB 10415 preparāts, kas satur vismaz:

                                    —

                                    pārklātā veidā (ar šellaku):
                                    2 × 1010 KVV/g piedevas vai

                                    —

                                    citā pārklātā veidā:
                                    1 × 1010 KVV/g piedevas, vai

                                    —

                                    granulētā nepārklātā veidā:
                                    3,5 × 1010 KVV/g piedevas

                           Aktīvās vielas raksturojums

                        Dzīvotspējīgas Enterococcus faecium

                        NCIMB 10415

                           Analītiskā metode
                            (1)

                        Skaitīšana: Petri trauciņa un uztriepuma metode, kurā izmanto žults eskulīna azīda agaru (EN 15788).
                        Identificēšana: pulsējošā lauka gela elektroforēzes (PLGE) metode

                        Sivēnmātes

                        —

                        7 × 108

                        —

                                    1.

                                    Piedevas un premiksa lietošanas norādījumos norāda glabāšanas nosacījumus un noturību pret termisku apstrādi.

                                    2.

                                    Piedevu dod grūsnām sivēnmātēm un sivēnmātēm laktācijas periodā un vienlaikus arī zīdāmiem sivēniem.

                                    3.

                                    Izmantošanai barībā, kas paredzēta atšķirtiem sivēniem, kuru svars nepārsniedz aptuveni 35 kg.

                                    4.

                                    Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, ko varētu radīt šādu vielu lietošana. Ja ar šādām procedūrām un pasākumiem šos riskus novērst vai līdz minimumam samazināt nav iespējams, piedevu un premiksus lieto, izmantojot individuālos aizsarglīdzekļus.

                        2029. gada 24. janvāris

                        Zīdāmi sivēni

                        1 × 109

                        —

                        Atšķirti sivēni
                        Nobarojamas cūkas

                        3,5 × 108

                        —

               (1)  Sīkāka informācija par analītiskajām metodēm ir pieejama Eiropas Savienības barības piedevu references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas regula (ES) 2019/9 (2019. gada 3. janvāris) par atļauju bezūdens betaīnu lietot par barības piedevu produktīvajiem dzīvniekiem, izņemot trušus (Dokuments attiecas uz EEZ.)

text:
                  4.1.2019

                  LV

                  Eiropas Savienības Oficiālais Vēstnesis

                  L 2/10

         KOMISIJAS ĪSTENOŠANAS REGULA (ES) 2019/9
         (2019. gada 3. janvāris)
         par atļauju bezūdens betaīnu lietot par barības piedevu produktīvajiem dzīvniekiem, izņemot trušus
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.

                     (2)

                     Saskaņā ar Regulas (EK) Nr. 1831/2003 7. pantu ir iesniegts pieteikums uz atļauju lietot bezūdens betaīnu. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                     (3)

                     Minētais pieteikums attiecas uz atļauju bezūdens betaīnu lietot par barības piedevu produktīvajiem dzīvniekiem, klasificējot to piedevu funkcionālajā grupā “vitamīni, provitamīni un noteiktas ķīmiskas vielas ar tiem līdzīgu iedarbību”. Pēc tam pieprasījuma iesniedzējs atsauca pieteikumu attiecībā uz trušiem.

                     (4)

                     Eiropas Pārtikas nekaitīguma iestāde (“Iestāde”) 2018. gada 12. jūnija atzinumā (2) secināja, ka, ievērojot ierosinātos lietošanas nosacījumus, bezūdens betaīns kaitīgi neietekmē ne dzīvnieku vai cilvēka veselību, ne vidi. Iestāde secināja, ka bezūdens betaīnam ir uzturfizioloģiska nozīme un ka tas ir efektīvs betaīna avots, kas var būt iedarbīgs visām dzīvnieku sugām.

                     (5)

                     Iestāde arī norādīja, ka minētā viela cietā formā var radīt putekļus; tāpēc nevar izslēgt ekspozīciju inhalācijas ceļā. Turklāt Iestāde norādīja, ka bezūdens betaīns būtu jāuzskata par bīstamu, ja to ieelpo, par kairinošu ādai, acīm un gļotādai un par ādas sensibilizatoru. Tāpēc, rīkojoties ar bezūdens betaīnu cietā formā, būtu jāveic attiecīgi aizsardzības pasākumi.

                     (6)

                     Iestāde secināja, ka bezūdens betaīns šķidrā formā satur lielu daļu nezināma materiāla; tāpēc nav iespējams izdarīt secinājumus par tā nekaitīgumu. Tāpēc būtu jāatļauj tikai cietā forma.

                     (7)

                     Iestāde uzskata, ka attiecībā uz uzraudzību pēc laišanas tirgū nekādas īpašas prasības nav vajadzīgas. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

                     (8)

                     Bezūdens betaīna novērtējums liecina, ka Regulas (EK) Nr. 1831/2003 5. pantā paredzētie nosacījumi atļaujas piešķiršanai ir izpildīti. Tādēļ šī piedeva būtu jāļauj lietot, kā norādīts šīs regulas pielikumā.

                     (9)

                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Atļaujas piešķiršana
            Pielikumā specificēto vielu, kas pieder pie barības piedevu kategorijas “uzturfizioloģiskās piedevas” un funkcionālās grupas “vitamīni, provitamīni un noteiktas ķīmiskas vielas ar tiem līdzīgu iedarbību”, atļauts lietot par dzīvnieku barības piedevu, ievērojot minētā pielikuma nosacījumus.

            2. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 3. janvārī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 268, 18.10.2003., 29. lpp.

            (2)  EFSA Journal 2018;16(7):5335.

            PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        mg aktīvās vielas uz kg kompleksās barības ar mitruma saturu 12 %

                           Kategorija: uzturfizioloģiskās piedevas. Funkcionālā grupa: vitamīni, provitamīni un noteiktas ķīmiskas vielas ar tiem līdzīgu iedarbību

                        3a921i

                        AB Vista Iberia S.L.

                        No ģenētiski modificētajām cukurbietēm iegūts bezūdens betaīns

                           Piedevas sastāvs

                        Bezūdens betaīns

                           Aktīvās vielas raksturojums

                        Betaīns C5H11NO2

                           CAS numurs: 107-43-7
                        Bezūdens betaīns kristāliskā cietā formā, iegūts no ģenētiski modificētajām KM-ØØØH71-4 cukurbietēm.
                        Tīrības kritēriji: min. 97 % bezūdens vielā.

                           Analīzes metode
                            (1)

                        Bezūdens betaīna noteikšanai (izteikts kā kopējais betaīns) barības piedevā, premiksos un barībā: augsti efektīvās šķidruma hromatogrāfijas metode ar refrakcijas koeficienta mēriekārtu (HPLC-RI).

                        Produktīvie dzīvnieki, izņemot trušus

                        —

                        —

                                    1.

                                    Bezūdens betaīnu drīkst laist tirgū un lietot par piedevu preparāta veidā.

                                    2.

                                    Piedevas un premiksu lietošanas norādījumos norāda glabāšanas apstākļus un noturību pret termisku apstrādi.

                                    3.

                                    Uz piedevas un premiksa etiķetes jābūt šādai norādei: “Ieteicams nepārsniegt koncentrāciju: 2 000  mg betaīna uz kg kompleksās barības (ar mitruma saturu 12 %)”.

                                    4.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu riskus, ko varētu radīt ieelpošana, saskare ar ādu vai acīm. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsarglīdzekļus, tostarp elpceļu aizsarglīdzekļus, aizsargbrilles un cimdus.

                        2028. gada 4. augusts

               (1)  Sīkāka informācija par analītiskajām metodēm ir pieejama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports


title: Komisijas Īstenošanas regula (ES) 2019/12 (2019. gada 3. janvāris) par atļauju L-arginīnu izmantot par barības piedevu visu sugu dzīvniekiem (Dokuments attiecas uz EEZ.)

text:
                  4.1.2019

                  LV

                  Eiropas Savienības Oficiālais Vēstnesis

                  L 2/21

         KOMISIJAS ĪSTENOŠANAS REGULA (ES) 2019/12
         (2019. gada 3. janvāris)
         par atļauju L-arginīnu izmantot par barības piedevu visu sugu dzīvniekiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.

                     (2)

                     Saskaņā ar Regulas (EK) Nr. 1831/2003 7. pantu tika iesniegti divi pieteikumi uz atļauju L-arginīnu, kas iegūts no Escherichia coli NITE BP-02186, un L-arginīnu, kas iegūts no Corynebacterium glutamicum KCCM 10741P, izmantot par barības piedevu barībā un dzirdināšanas ūdenī visu sugu dzīvniekiem. Minētajiem pieteikumiem bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                     (3)

                     Pieteikumi attiecas uz atļauju L-arginīnu, kas iegūts no Corynebacterium glutamicum KCCM 10741P, izmantot par barības piedevu visu sugu dzīvniekiem, to klasificējot piedevu kategorijā “uzturfizioloģiskās piedevas”, un uz atļauju L-arginīnu, kas iegūts no Escherichia coli NITE BP-02186, izmantot par barības piedevu visu sugu dzīvniekiem, to klasificējot piedevu kategorijā “uzturfizioloģiskās piedevas”, funkcionālajā grupā “aminoskābes, to sāļi un analogi” un piedevu kategorijā “organoleptiskās piedevas”, funkcionālajā grupā “aromatizējošas sastāvdaļas”.

                     (4)

                     Eiropas Pārtikas nekaitīguma iestāde (“Iestāde”) 2018. gada 18. aprīļa atzinumā (2) un 2018. gada 19. aprīļa atzinumā (3) secināja, ka ar piedāvātajiem lietošanas nosacījumiem L-arginīnam, kas iegūts no Escherichia coli NITE BP-02186 un no Corynebacterium glutamicum KCCM 10741P, nav nelabvēlīgas ietekmes nedz uz dzīvnieku vai patērētāju veselību, nedz vidi un ka, ievērojot pienācīgus aizsargpasākumus, neradīsies bažas par piedevas nekaitīgumu lietotājiem.

                     (5)

                     Iestāde arī secināja, ka piedeva ir iedarbīgs aminoskābes arginīna avots visu sugu dzīvniekiem un ka tas būtu jāaizsargā pret noārdīšanos spureklī, lai uz atgremotājiem papildu L-arginīns iedarbotos pilnā mērā. Iestāde atzinumos pauda bažas par iespējamu uztura nesabalansētību, ja L-arginīnu izbaro kā dzirdināšanas ūdenī iejauktu aminoskābi. Tomēr Iestāde nav ierosinājusi noteikt L-arginīna maksimālo saturu. Toties Iestāde iesaka pievienot piemērotu daudzuma L-arginīna. Tādējādi, ja L-arginīnu kā aminoskābi pievieno dzirdināšanas ūdenim, ir lietderīgi lietotājus brīdināt, ka jāņem vērā visas ar uzturu uzņemtās neaizvietojamās un nosacīti neaizvietojamās aminoskābes.

                     (6)

                     Kas attiecas uz izmantošanu par aromatizētāju, Iestāde ir paziņojusi, ka papildu pierādījumi par iedarbīgumu nav nepieciešami, ja tiek lietota ieteicamā piedevas deva. L-arginīnu nav atļauts izmantot par aromtizētājsavienojumu dzirdināšanas ūdenī. Maz ticams, ka L-arginīns, kas par aromatizētājsavienojumu izmantots tā ieteicamajā devā, radītu bažas par nodrošinājumu ar visām neaizvietojamām un nosacīti neaizvietojamām aminoskābēm, ko uzņem ar uzturu.

                     (7)

                     Iestāde uzskata, ka attiecībā uz uzraudzību pēc laišanas tirgū nekādas īpašas prasības nav vajadzīgas. Tā arī verificēja ar Regulu (EK) Nr. 1831/2003 izveidotās references laboratorijas iesniegtos ziņojumus par barībā esošās barības piedevas analīzes metodi.

                     (8)

                     L-arginīna novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo piedevu būtu jāļauj izmantot, kā norādīts šīs regulas pielikumā.

                     (9)

                     Tam, ka L-arginīnu nav atļauts izmantot par dzirdināšanas ūdens aromatizētāju, nevajadzētu liegt to izmantot barības maisījumos, ko izbaro iejauktus ūdenī.

                     (10)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Atļaujas piešķiršana

               1.   Pielikumā specificētās vielas L-arginīnu, kas iegūts no Corynebacterium glutamicum KCCM 10741P, un L-arginīnu, kas iegūts no Escherichia coli NITE BP-02186, kuras pieder pie piedevu kategorijas “uzturfizioloģiskās piedevas” un funkcionālās grupas “aminoskābes, to sāļi un analogi”, ir atļauts lietot par dzīvnieku barības piedevu, ievērojot minētajā pielikumā noteiktos nosacījumus.

               2.   Pielikumā specificēto vielu L-arginīnu, kas iegūts no Escherichia coli NITE BP-02186 un kas pieder pie piedevu kategorijas “organoleptiskās piedevas” un funkcionālās grupas “aromatizējošas sastāvdaļas”, ir atļauts izmantot par dzīvnieku barības piedevu, ievērojot pielikumā noteiktos nosacījumus.

            2. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 3. janvārī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 268, 18.10.2003., 29. lpp.

            (2)  EFSA Journal 2018; 16(5):5276.

            (3)  EFSA Journal 2018;16(5):5277.

            PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        mg uz kg kompleksās barības ar mitruma saturu 12 %

                           Kategorija: uzturfizioloģiskās piedevas. Funkcionālā grupa: aminoskābes, to sāļi un analogi.

                        3c363

                        —

                        L-arginīns

                           Piedevas sastāvs

                        Pulveris, kurā minimālais L-arginīna saturs ir 98 % (sausnā) un maksimālais ūdens saturs – 1,5 %

                           Aktīvās vielas raksturojums

                        L-arginīns ((S)-2-amino-5-guanidīnpentānskābe), kas iegūts ar Escherichia coli NITE BP-02186 veiktas fermentācijas ceļā.
                        Ķīmiskā formula: C6H14N4O2

                           CAS numurs: 74-79-3

                           Analītiskā metode
                            (1)

                        L-arginīna noteikšana barības piedevā:

                                    —

                                       Food Chemical Codex “L-arginine monograph”.

                              L-arginīna kvantitatīvā noteikšana barības piedevā un ūdenī:

                                    —

                                    jonu apmaiņas hromatogrāfija apvienojumā ar pēckolonnas derivatizāciju un fotometrisko detektēšanu (IEC-VIS).

                              Arginīna kvantitatīvā noteikšana premiksos, kombinētajā lopbarībā un barības sastāvdaļās:

                                    —

                                    jonu apmaiņas hromatogrāfija apvienojumā ar pēckolonnas derivatizāciju un fotometrisko detektēšanu (IEC-VIS) – Komisijas Regula (EK) Nr. 152/2009.

                        Visu sugu dzīvnieki

                                    1.

                                    L-arginīnu var laist tirgū un izmantot par piedevu, kas sastāv no preparāta.

                                    2.

                                    Piedevu var izbarot arī iejauktu dzirdināšanas ūdenī.

                                    3.

                                    Piedevas un premiksa lietošanas norādījumos norāda glabāšanas apstākļus un noturību pret termisku apstrādi un stabilitāti dzirdināšanas ūdenī.

                                    4.

                                    Uz piedevas etiķetes norāda mitruma saturu.

                                    5.

                                    Norāde piedevas un premiksa etiķetē: “Pievienojot L-arginīnu, īpaši dzirdināšanas ūdenim, jāņem vērā visas neaizvietojamās un nosacīti neaizvietojamās aminoskābes, lai nepieļautu nesabalansētību.”

                                    6.

                                    Barības apritē iesaistītie uzņēmēji noteic tādas darbības procedūras un organizatoriskos pasākumus, kas piedevas un premiksa lietotājiem jāveic, lai novērstu iespējamos riskus, ko rada ieelpošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksu rīkojas, izmantojot individuālos aizsardzības līdzekļus, tostarp elpceļu aizsarglīdzekļus.

                        2029. gada 24. janvāris

                        3c362

                        —

                        L-arginīns

                           Piedevas sastāvs

                        Pulveris, kurā minimālais L-arginīna saturs ir 98 % (sausnā) un maksimālais ūdens saturs – 0,5 %

                           Aktīvās vielas raksturojums

                        L-arginīns ((S)-2-amino-5-guanidīnpentānskābe), kas iegūts ar Corynebacterium glutamicum KCCM10741P veiktas fermentācijas ceļā.
                        Ķīmiskā formula: C6H14N4O2

                           CAS numurs: 74-79-3

                           Analītiskā metode
                            (1)

                        L-arginīna noteikšana barības piedevā:

                                    —

                                       Food Chemical Codex “L-arginine monograph”.

                              L-arginīna kvantitatīvā noteikšana barības piedevā un ūdenī:

                                    —

                                    jonu apmaiņas hromatogrāfija apvienojumā ar pēckolonnas derivatizāciju un fotometrisko detektēšanu (IEC-VIS).

                              Arginīna kvantitatīvā noteikšana premiksos, kombinētajā lopbarībā un barības sastāvdaļās:

                                    —

                                    jonu apmaiņas hromatogrāfija apvienojumā ar pēckolonnas derivatizāciju un fotometrisko detektēšanu (IEC-VIS) – Komisijas Regula (EK) Nr. 152/2009.

                        Visu sugu dzīvnieki

                                    1.

                                    L-arginīnu var laist tirgū un izmantot par piedevu, kas sastāv no preparāta.

                                    2.

                                    Piedevu var izbarot arī iejauktu dzirdināšanas ūdenī.

                                    3.

                                    Piedevas un premiksa lietošanas norādījumos norāda glabāšanas apstākļus un noturību pret termisku apstrādi un stabilitāti dzirdināšanas ūdenī.

                                    4.

                                    Norāde piedevas un premiksa etiķetē: “Pievienojot L-arginīnu, īpaši dzirdināšanas ūdenim, jāņem vērā visas neaizvietojamās un nosacīti neaizvietojamās aminoskābes, lai nepieļautu nesabalansētību.”

                                    5.

                                    Barības apritē iesaistītie uzņēmēji noteic tādas darbības procedūras un organizatoriskos pasākumus, kas piedevas un premiksa lietotājiem jāveic, lai novērstu iespējamos riskus, ko rada ieelpošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksu rīkojas, izmantojot individuālos aizsardzības līdzekļus, tostarp elpceļu aizsarglīdzekļus.

                        2029. gada 24. janvāris

                           Kategorija: organoleptiskās piedevas Funkcionālā grupa: aromatizējošas sastāvdaļas

                        3c363

                        —

                        L-arginīns

                           Piedevas sastāvs

                        Pulveris, kurā minimālais L-arginīna saturs ir 98 % (sausnā) un maksimālais ūdens saturs – 1,5 %

                           Aktīvās vielas raksturojums

                        L-arginīns ((S)-2-amino-5-guanidīnpentānskābe), kas iegūts

                                    —

                                    ar Escherichia coli NITE BP-02186 veiktas fermentācijas ceļā.

                              Ķīmiskā formula: C6H14N4O2

                           CAS numurs: 74-79-3

                           FLAVIS numurs: 17.003

                           Analīzes metode
                            (1)

                        L-arginīna noteikšana barības piedevā:

                                    —

                                       Food Chemical Codex “L-arginine monograph”.

                              L-arginīna kvantitatīvā noteikšana barības piedevā:

                                    —

                                    jonu apmaiņas hromatogrāfija apvienojumā ar pēckolonnas derivatizāciju un fotometrisko detektēšanu (IEC-VIS).

                              Arginīna kvantitatīvā noteikšana premiksos, kombinētajā lopbarībā un barības sastāvdaļās:

                                    —

                                    jonu apmaiņas hromatogrāfija apvienojumā ar pēckolonnas derivatizāciju un fotometrisko detektēšanu (IEC-VIS) – Komisijas Regula (EK) Nr. 152/2009.

                        Visu sugu dzīvnieki

                        —

                        —

                        —

                                    1.

                                    L-arginīnu var laist tirgū un izmantot par piedevu, kas sastāv no preparāta.

                                    2.

                                    Barībā piedevu iekļauj premiksa veidā.

                                    3.

                                    Piedevas un premiksa lietošanas norādījumos norāda glabāšanas apstākļus un noturību pret termisku apstrādi.

                                    4.

                                    Uz piedevas etiķetes norāda mitruma saturu.

                                    5.

                                    Uz piedevas un premiksa etiķetes norāda:
                                    “Ieteicamais maksimālais aktīvās vielas saturs kompleksajā barībā ar mitruma saturu 12 % ir 25 mg/kg.”

                                    6.

                                    Barības apritē iesaistītie uzņēmēji noteic tādas darbības procedūras un organizatoriskos pasākumus, kas piedevas un premiksa lietotājiem jāveic, lai novērstu iespējamos riskus, ko rada ieelpošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksu rīkojas, izmantojot individuālos aizsardzības līdzekļus, tostarp elpceļu aizsarglīdzekļus.

                        2029. gada 24. janvāris

               (1)  Sīkāka informācija par analītiskajām metodēm ir pieejama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas regula (ES) 2019/13 (2019. gada 4. janvāris), ar ko labo Padomes Regulas (EEK) Nr. 2658/87 par tarifu un statistikas nomenklatūru un kopējo muitas tarifu I pielikuma nīderlandiešu valodas versiju

text:
                  7.1.2019

                  LV

                  Eiropas Savienības Oficiālais Vēstnesis

                  L 3/1

         KOMISIJAS ĪSTENOŠANAS REGULA (ES) 2019/13
         (2019. gada 4. janvāris),
         ar ko labo Padomes Regulas (EEK) Nr. 2658/87 par tarifu un statistikas nomenklatūru un kopējo muitas tarifu I pielikuma nīderlandiešu valodas versiju
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta b) un d) apakšpunktus,
         tā kā:

                     (1)

                     Regulas (EEK) Nr. 2658/87 I pielikumā ar Komisijas Īstenošanas regulu (ES) 2016/1047 (2) veikto grozījumu rezultātā nīderlandiešu valodas versijā 8. zemsvītras piezīmes tekstā, kas attiecas uz produktiem ar KN kodu 3707 90 20 Regulas (EEK) Nr. 2658/87 I pielikuma otrajā daļā, redakcijā, kas bija piemērojama no 2016. gada 1. jūlija līdz 2016. gada 31. decembrim, termoplastisku un elektrostatisku tonera kasetņu apraksts bija kļūdains. No 2017. gada 1. janvāra ar Komisijas Īstenošanas regulu (ES) 2016/1821 (3) šis pielikums tika aizstāts un kļūda tika novērsta.

                     (2)

                     Tā kā teksts, kurā ir kļūda, var radīt juridiskas sekas dažās situācijās, kas radušās starp 2016. gada 1. jūliju un 2016. gada 31. decembri, minētajā laikposmā piemērojamā Regulas (EEK) Nr. 2658/87 I pielikuma nīderlandiešu valodas redakcija būtu attiecīgi jālabo. Tas neskar pārējo valodu versijas.

                     (3)

                     Ņemot vērā teksta, kurā ir kļūda, ierobežoto darbības laiku, šī regula būtu jāpiemēro no 2016. gada 1. jūlija līdz 2016. gada 31. decembrim, un tai būtu jāstājas spēkā nekavējoties.

                     (4)

                     Šajā regulā paredzētie pasākumi ir saskaņā ar Muitas kodeksa komitejas atzinumu,

               IR PIEŅĒMUSI ŠO REGULU.

            1. pants

               (neattiecas uz latviešu valodas versiju)

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2016. gada 1. jūlija līdz 2016. gada 31. decembrim.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 4. janvārī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 256, 7.9.1987., 1. lpp.

            (2)  Komisijas 2016. gada 28. jūnija Īstenošanas regula (ES) 2016/1047, ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu (OV L 170, 29.6.2016., 36. lpp.).

            (3)  Komisijas 2016. gada 6. oktobra Īstenošanas regula (ES) 2016/1821, ar ko groza I pielikumu Padomes Regulai (EEK) Nr. 2658/87 par tarifu un statistikas nomenklatūru un kopējo muitas tarifu (OV L 294, 28.10.2016., 1. lpp.).


title: Padomes Īstenošanas regula (ES) 2019/132 (2019. gada 28. janvāris), ar ko īsteno Regulu (ES) Nr. 101/2011 par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Tunisijā

text:
                  29.1.2019

                  LV

                  Eiropas Savienības Oficiālais Vēstnesis

                  L 25/12

         PADOMES ĪSTENOŠANAS REGULA (ES) 2019/132
         (2019. gada 28. janvāris),
         ar ko īsteno Regulu (ES) Nr. 101/2011 par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Tunisijā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) Nr. 101/2011 (2011. gada 4. februāris) par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Tunisijā (1), un jo īpaši tās 12. pantu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     Padome 2011. gada 4. februārī pieņēma Regulu (ES) Nr. 101/2011.

                     (2)

                     Pamatojoties uz Regulas (ES) Nr. 101/2011 I pielikumā izklāstītā saraksta pārskatīšanu, būtu jāsvītro ieraksts attiecībā uz vienu personu.

                     (3)

                     Tāpēc būtu attiecīgi jāgroza Regulas (ES) Nr. 101/2011 I pielikums,

               IR PIEŅĒMUSI ŠO REGULU.

            1. pants
            Regulas (ES) Nr. 101/2011 I pielikumu groza saskaņā ar šīs regulas pielikumu.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 28. janvārī

                  Padomes vārdā –

                  priekšsēdētājs

               P. DAEA

            (1)  OV L 31, 5.2.2011., 1. lpp.

            PIELIKUMS
            Regulas (ES) No 101/2011 I pielikumā svītro 28. ierakstu (Mohamed Marwan Ben Ali Ben Mohamed MABROUK).


title: Komisijas Īstenošanas regula (ES) 2019/146 (2019. gada 30. janvāris), ar ko groza Īstenošanas regulu (ES) 2015/502 par atļauju lietot preparātu Saccharomyces cerevisiae NCYC R404 par barības piedevu piena govīm (Dokuments attiecas uz EEZ.)

text:
                  31.1.2019

                  LV

                  Eiropas Savienības Oficiālais Vēstnesis

                  L 27/12

         KOMISIJAS ĪSTENOŠANAS REGULA (ES) 2019/146
         (2019. gada 30. janvāris),
         ar ko groza Īstenošanas regulu (ES) 2015/502 par atļauju lietot preparātu Saccharomyces cerevisiae NCYC R404 par barības piedevu piena govīm
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 3. punktu,
         tā kā:

                     (1)

                     Saskaņā ar Regulu (EK) Nr. 1831/2003 preparātu Saccharomyces cerevisiae NCYC R404 lietot par barības piedevu piena govīm tika atļauts ar Komisijas Īstenošanas regulu (ES) 2015/502 (2).

                     (2)

                     Atļaujas turētājs Micron Bio-systems Ltd ir iesniedzis pieteikumu saskaņā ar Regulas (EK) Nr. 1831/2003 13. panta 3. punktu, kurā ierosina atļaujā iekļaut sava pārstāvja nosaukumu.

                     (3)

                     Atļaujas turētājs ir iesniedzis attiecīgus datus, kas apliecina, ka no 2019. gada 30. marta kā minētā uzņēmuma pārstāvis attiecīgajai barības piedevai būs FeedVision BV.

                     (4)

                     Ierosinātās atļaujas nosacījumu izmaiņas ir tikai administratīvas un neparedz attiecīgās piedevas jaunu novērtējumu. Par pieteikumu tika informēta Eiropas Pārtikas nekaitīguma iestāde.

                     (5)

                     Lai FeedVision BV varētu atļaut darboties kā atļaujas turētāja pārstāvim, jāmaina attiecīgās atļaujas nosacījumi. Tāpēc minētās regulas virsrakstā un pielikumā būtu jāpievieno pārstāvja nosaukums. Īstenošanas regulas (ES) 2015/502 virsrakstā atļaujas turētāja nosaukums bija uzrakstīts nepareizi. Tāpēc atļaujas turētāja nosaukums īstenošanas regulas virsrakstā būtu jāaizstāj ar pareizu.

                     (6)

                     Tāpēc Īstenošanas regula (ES) 2015/502 būtu attiecīgi jāgroza.

                     (7)

                     Šīs regulas noteikumi būtu jāpiemēro no dienas, kurā Apvienotā Karaliste izstājas no Savienības.

                     (8)

                     Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Grozījumi Īstenošanas regulā (ES) 2015/502
            Īstenošanas regulu (ES) 2015/502 groza šādi:

                        1)

                        virsrakstā vārdus “Micro Bio-System Ltd” aizstāj ar vārdiem “Micron Bio-Systems Ltd, ko pārstāv FeedVision BV”;

                        2)

                        pielikuma otrajā slejā vārdus “Micron Bio-Systems Ltd” aizstāj ar vārdiem “Micron Bio-Systems Ltd, ko pārstāv FeedVision BV”.

            2. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2019. gada 30. marta.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 30. janvārī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 268, 18.10.2003., 29. lpp.

            (2)  Komisijas 2015. gada 24. marta Īstenošanas regula (ES) 2015/502 par atļauju lietot preparātu Saccharomyces cerevisiae NCYC R404 par barības piedevu piena govīm (atļaujas turētājs Micro Bio-System Ltd) (OV L 79, 25.3.2015., 57. lpp.).


title: Komisijas Īstenošanas regula (ES) 2019/147 (2019. gada 30. janvāris), ar ko apstiprina darbīgo vielu Beauveria bassiana (celms PPRI 5339) saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ.)

text:
                  31.1.2019

                  LV

                  Eiropas Savienības Oficiālais Vēstnesis

                  L 27/14

         KOMISIJAS ĪSTENOŠANAS REGULA (ES) 2019/147
         (2019. gada 30. janvāris),
         ar ko apstiprina darbīgo vielu Beauveria bassiana (celms PPRI 5339) saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu,
         tā kā:

                     (1)

                     Nīderlande 2014. gada 1. oktobrī saskaņā ar Regulas (EK) Nr. 1107/2009 7. panta 1. punktu saņēma uzņēmuma BASF Corporation pieteikumu par darbīgās vielas Beauveria bassiana celma PPRI 5339 apstiprināšanu.

                     (2)

                     2015. gada 2. jūnijā Nīderlande kā ziņotāja dalībvalsts saskaņā ar Regulas (EK) Nr. 1107/2009 9. panta 3. punktu pieteikuma iesniedzējam, pārējām dalībvalstīm, Komisijai un Eiropas Pārtikas nekaitīguma iestādei (“Iestāde”) paziņoja, ka pieteikums ir pieņemams.

                     (3)

                     2016. gada 22. decembrī ziņotāja dalībvalsts Komisijai iesniedza novērtējuma ziņojuma projektu par to, vai ir sagaidāms, ka minētā darbīgā viela atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem, un tā kopiju nosūtīja Iestādei.

                     (4)

                     Iestāde rīkojās atbilstoši Regulas (EK) Nr. 1107/2009 12. panta 1. punktam. Tā saskaņā ar Regulas (EK) Nr. 1107/2009 12. panta 3. punktu pieprasīja, lai pieteikuma iesniedzējs dalībvalstīm, Komisijai un Iestādei sniegtu papildinformāciju. 2017. gada novembrī ziņotāja dalībvalsts atjaunināta novērtējuma ziņojuma projekta veidā iesniedza Iestādei papildu informācijas novērtējumu.

                     (5)

                     2018. gada 12. martā Iestāde pieteikuma iesniedzējam, dalībvalstīm un Komisijai paziņoja savu secinājumu (2) par to, vai ir sagaidāms, ka darbīgā viela Beauveria bassiana (celms PPRI 5339) atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem. Savu secinājumu Iestāde publiskoja.

                     (6)

                     Komisija 2018. gada 24. oktobrī Augu, dzīvnieku, pārtikas aprites un dzīvnieku barības pastāvīgo komiteju iepazīstināja ar pārskata ziņojuma projektu par Beauveria bassiana celmu PPRI 5339 un ar regulas projektu, kurā Beauveria bassiana celmu PPRI 5339 paredzēts apstiprināt.

                     (7)

                     Par vismaz viena šo darbīgo vielu saturoša augu aizsardzības līdzekļa vienu vai vairākiem reprezentatīviem lietojumiem un, konkrēti, par lietojumiem, kas tika pārbaudīti un sīki izklāstīti pārskata ziņojumā, ir konstatēts, ka Regulas (EK) Nr. 1107/2009 4. pantā noteiktie apstiprināšanas kritēriji ir izpildīti.

                     (8)

                     Tāpēc ir lietderīgi Beauveria bassiana celmu PPRI 5339 apstiprināt.

                     (9)

                     Ievērojot Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā jaunākās zinātnes un tehnikas atziņas, tomēr ir nepieciešams iekļaut zināmus nosacījumus. Konkrētāk, ir lietderīgi vajadzības gadījumā ietvert riska mazināšanas pasākumus

                     (10)

                     Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza Komisijas Īstenošanas regulas (ES) Nr. 540/2011 (3) pielikums.

                     (11)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Darbīgās vielas apstiprināšana
            Darbīgo vielu Beauveria bassiana (celms PPRI 5339), kura norādīta I pielikumā, apstiprina ar minētajā pielikumā noteiktajiem nosacījumiem.

            2. pants
            Grozījumi Īstenošanas regulā (ES) Nr. 540/2011
            Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.

            3. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 30. janvārī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 309, 24.11.2009., 1. lpp.

            (2)  EFSA (Eiropas Pārtikas nekaitīguma iestāde), 2018. Conclusion on the peer review of the pesticide risk assessment of the active substance Beauveria bassiana strain PPRI 5339. EFSA Journal 2018; 16(4):5230, 18 lpp. doi:10.2903/j.efsa.2018.5230.

            (3)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

            I PIELIKUMS

                        Vispārpieņemtais nosaukums, identifikācijas numuri

                           IUPAC nosaukums

                        Tīrība (1)

                        Apstiprināšanas datums

                        Apstiprinājuma beigu datums

                        Īpaši noteikumi

                           Beauveria bassiana celms PPRI 5339
                        Numurs Lauksaimniecības pētniecības kultūru kolekcijas (NRRL) Starptautiskā depozitārija iestādē: NRRL 50757

                        Neattiecas

                        Maks. bovericīna līmenis: 0,5 mg/kg

                        2019. gada 20. februāris

                        2029. gada 20. februāris

                        Lai īstenotu Regulas (EK) Nr. 1107/2009 29. panta 6. punktā minētos vienotos principus, vērā ņem pārskata ziņojuma secinājumus par Beauveria bassiana celmu PPRI 5339 un jo īpaši tā I un II papildinājumu.
                        Šajā vispārējā novērtējumā dalībvalstis īpašu uzmanību pievērš:

                                    —

                                    bovericīna metabolīta satura līmenim glabāšanas laika pētījumā pēc B. bassiana celmu PPRI 5339 saturoša(-u) preparāta(-u) uzglabāšanas,

                                    —

                                    ietekmei uz apputeksnētājiem, kas siltumnīcās ievietoti pēc ekspozīcijas tādam(-iem) preparātam(-iem), kurš(-i) atšķiras no reprezentatīvā preparāta, uz kā pamata piešķirts apstiprinājums,

                                    —

                                    operatoru un strādnieku aizsardzībai, ņemot vērā, ka B. bassiana celms PPRI 5339 tāpat kā jebkurš mikroorganisms ir uzskatāms par potenciālu sensibilizatoru.

                              Atbilstība precīzi uzturētiem vides apstākļiem un kvalitātes kontroles analīze ražošanas procesa laikā, lai nodrošinātu, ka netiek pārsniegti mikrobioloģiskā piesārņojuma limiti, kas minēti darba dokumentā SANCO/12116/2012 (2).
                        Lietošanas nosacījumos vajadzības gadījumā ietver riska mazināšanas pasākumus.

               (1)  Sīkāka informācija par darbīgās vielas identitāti un tās specifikācija sniegtas pārskata ziņojumā.

               (2)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf

            II PIELIKUMS
            Īstenošanas regulas (ES) Nr. 540/2011 pielikuma B daļā iekļauj šādu ierakstu:

                           “131

                              Beauveria bassiana celms PPRI 5339
                           Numurs Lauksaimniecības pētniecības kultūru kolekcijas (NRRL) Starptautiskā depozitārija iestādē: NRRL 50757

                           Neattiecas

                           Maks. bovericīna līmenis: 0,5 mg/kg

                           2019. gada 20. februāris

                           2029. gada 20. februāris

                           Lai īstenotu Regulas (EK) Nr. 1107/2009 29. panta 6. punktā minētos vienotos principus, vērā ņem pārskata ziņojuma secinājumus par Beauveria bassiana celmu PPRI 5339 un jo īpaši tā I un II papildinājumu.
                           Šajā vispārējā novērtējumā dalībvalstis īpašu uzmanību pievērš:

                                       —

                                       bovericīna metabolīta satura līmenim glabāšanas laika pētījumā pēc B. bassiana celmu PPRI 5339 saturoša(-u) preparāta(-u) uzglabāšanas,

                                       —

                                       ietekmei uz apputeksnētājiem, kas siltumnīcās ievietoti pēc ekspozīcijas tādam(-iem) preparātam(-iem), kurš(-i) atšķiras no reprezentatīvā preparāta, uz kā pamata piešķirts apstiprinājums,

                                       —

                                       operatoru un strādnieku aizsardzībai, ņemot vērā, ka B. bassiana celms PPRI 5339 tāpat kā jebkurš mikroorganisms ir uzskatāms par potenciālu sensibilizatoru.

                                 Atbilstība precīzi uzturētiem vides apstākļiem un kvalitātes kontroles analīze ražošanas procesa laikā, lai nodrošinātu, ka netiek pārsniegti mikrobioloģiskā piesārņojuma limiti, kas minēti darba dokumentā SANCO/12116/2012 (*1).
                           Lietošanas nosacījumos vajadzības gadījumā ietver riska mazināšanas pasākumus.

               (*1)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf”


title: Komisijas Īstenošanas regula (ES) 2019/148 (2019. gada 30. janvāris) par darbīgās vielas propanila neapstiprināšanu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū (Dokuments attiecas uz EEZ.)

text:
                  31.1.2019

                  LV

                  Eiropas Savienības Oficiālais Vēstnesis

                  L 27/18

         KOMISIJAS ĪSTENOŠANAS REGULA (ES) 2019/148
         (2019. gada 30. janvāris)
         par darbīgās vielas propanila neapstiprināšanu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši ar tās 13. panta 2. punktu,
         tā kā:

                     (1)

                     Itālija 2015. gada 28. decembrī saskaņā ar Regulas (EK) Nr. 1107/2009 7. panta 1. punktu saņēma uzņēmuma UPL Europe Ltd pieteikumu par darbīgās vielas propanila apstiprināšanu.

                     (2)

                     Ziņotāja dalībvalsts 2016. gada 29. februārī saskaņā ar minētās regulas 9. panta 3. punktu paziņoja pieteikuma iesniedzējam, pārējām dalībvalstīm, Komisijai un Eiropas Pārtikas nekaitīguma iestādei (“Iestāde”), ka pieteikums ir pieņemams.

                     (3)

                     Saskaņā ar Regulu (EK) Nr. 1107/2009 tika izvērtēta darbīgās vielas ietekme uz dzīvnieku un cilvēka veselību un vidi, kas rodas, darbīgo vielu lietojot pieteikuma iesniedzēja ierosinātajos veidos. 2017. gada 14. jūlijā ziņotāja dalībvalsts Komisijai un Iestādei iesniedza novērtējuma ziņojuma projektu.

                     (4)

                     Dalībvalstis un Iestāde izskatīja novērtējuma ziņojuma projektu. Iestāde 2018. gada 6. septembrī iesniedza Komisijai secinājumu par darbīgās vielas propanila pesticīdu riska novērtējumu (2).

                     (5)

                     2018. gada 14. septembra vēstulē uzņēmums UPL Europe Ltd atsauca pieteikumu uz propanila apstiprināšanu.

                     (6)

                     Pieteikuma atsaukšanas dēļ propanilu nevajadzētu apstiprināt.

                     (7)

                     Šī regula neskar iespēju saskaņā ar Regulas (EK) Nr. 1107/2009 7. pantu iesniegt citus pieteikumus saistībā ar propanilu.

                     (8)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Darbīgās vielas neapstiprināšana
            Darbīgo vielu propanilu neapstiprina.

            2. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 30. janvārī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 309, 24.11.2009., 1. lpp.

            (2)  EFSA Journal 2018; 16(12):5418, 27 lp. https://doi.org/10.2903/j.efsa.2018.5418, Conclusion on the peer review of the pesticide risk assessment of the active substance propanil.